CELEX: C2007/183/31
Language: et
Date: 2007-08-04 00:00:00
Title: Kohtuasi C-246/07: 22. mail 2007 esitatud hagi — Euroopa Ühenduste Komisjon versus Rootsi Kuningriik

4.8.2007   
            
            
               ET
            
            
               Euroopa Liidu Teataja
            
            
               C 183/19
            
         22. mail 2007 esitatud hagi — Euroopa Ühenduste Komisjon versus Rootsi Kuningriik
   (Kohtuasi C-246/07)
   (2007/C 183/31)
   Kohtumenetluse keel: rootsi
   Pooled
   
      Hageja: Euroopa Ühenduste Komisjon (esindajad: G. Valero Jordana ja C. Tufvesson)
   
      Kostja: Rootsi Kuningriik
   Hageja nõuded
   
               —
            
            
               Tuvastada, kuna Rootsi Kuningriik tegi ühepoolselt ettepaneku lisada püsivate orgaaniliste saasteainete Stockholmi konventsiooni lisasse A uue aine, PFOS (perfluorooktaansulfonaadid), rikkus Rootsi Kuningriik EÜ lepingu artiklist 10 ja artikli 300 lõikest 1 tulenevaid kohustusi;
            
         
               —
            
            
               mõista kohtukulud välja Rootsi Kuningriigilt.
            
         Väited ja peamised argumendid
   Rootsi Kuningriik tegi ise ettepaneku lisada püsivate orgaaniliste saasteainete Stockholmi konventsiooni lisasse A uue aine, PFOS (perfluorooktaansulfonaadid).
   Komisjon väidab, et selline ühepoolse ettepaneku tegemine põhjustas ühenduse rahvusvahelisel tasemel esindatuse lõhestatuse. Olgugi et Rootsi oli teadlik, et ühendus on välja töötamas seda teemat puudutavat seadusandlust, tegutses ta PFOSide osas ühepoolselt. Rootsi käitumise tõttu ei olnud ühendusel ja liikmesriikidel võimalik esitada Stockholmi konventsiooni täiendamise ühist ettepanekut. Seega on Rootsi eiranud EÜ lepingu artiklist 10 ja artikli 300 lõikest 1 tulenevaid kohustusi.